
Mbi 
Raportin e Monitorimit të Shërbimit Informativ Shtetëror
për tremujorin e parë të vitit 2016


1. Karakteristikat kryesore të performancës.

Shërbimi Informativ Shtetëror, për vitin 2016, administron dhe menaxhon fondet publike sipas një programi buxhetor të miratuar, e konkretisht:

1. Programi “Veprimtaria Informative Shtetërore”

Mbështetur në informacionin e paraqitur nga Shërbimi Informativ Shtetëror mbi monitorimin e buxhetit për tremujorin e parë të vitit 2016, si dhe të dhënat e gjeneruara nga Sistemi Informatik Financiar i Qeverisë, realizimi i treguesve buxhetorë për këtë institucion, paraqitet si më poshtë vijon:

Tabela 1: Të dhënat e thesarit për tre mujorin e parë të buxhetit për vitin 2016
	
	
	 
	
	
	Në mijë lekë

	 
	Emërtimi
	Plani 2016
	Fakti 
Q1 2016
	Raporti i faktit me Totalin e Shpenzimeve
	% e realizimit

	1.
	Shpenzime Korente
	1.396.934
	301.420
	100%
	21.6

	1.1
	      Personeli 
	1.010.000
	228.049
	75.6
	22.6

	1.2
	      Operative
	386.934
	73.371
	24.4
	19

	2.
	Shpenzime kapitale
	50.000
	0
	0
	0

	2.1
	      Financim i brendshem
	50.000
	0
	0
	0

	2.2
	      Financim i huaj
	0
	0
	0
	0

	3
	SHUMA
	1.446.934
	301.420
	100%
	20.8

	 
	Shpenzime nga të ardhurat jashtë limitit
	0
	0
	0
	0

	4
	              TOTALI
	1.446.934
	301.420
	
	20.8

	Burimi: Ministria e Financave(2016)



Sikurse evidentohet edhe më sipër, shpenzimet korente përbëjnë 100% të shpenzimeve faktike të periudhës 3-mujore. Shpenzimet për personelin zënë vendin kryesor me 75.6% të shpenzimeve faktike, ndërkohë që operativet përbëjnë 24.4% të shpenzimeve. Investimet, nuk janë realizuar gjatë kësaj periudhe dhe sipas raportit të monitorimt të përcjellë nga Shërbimi Informativ Shtetror ato priten të realizohen gjatë periudhave në vazhdim për shkak se janë në procedura prokurimi. 

Për tre-mujorin e parë të vitit 2016, situata në lidhje me realizimin e shpenzimeve të buxhetit, krahasuar me planin vjetor, paraqitet si më poshtë. 

	Tabela 1: Krahasimi i realizimit të shpenzimeve krahasuar me buxhetin vjetor  	Në mijë lekë
	Emërtimi i Programit
	SHPENZIMET KORENTE
	SHPENZIMET KAPITALE
	Totali i shpenzimeve
	% e realizimit ne total

	
	PLAN 
	FAKT
	Realizimi
	PLAN 
	FAKT
	Realizimi
	Plan
	Fakt
	

	Veprimtaria Informative Shtetërore
	1.396.934
	301.420
	21.6
	50.000
	0
	0
	1.446.934
	301.420
	20.8

	
	
	
	
	
	
	
	
	
	


       Burimi: Ministria e Financave (2016);

Sikurse shprehur më sipër, shpenzimet korente, janë realizuar në masën 21.6% dhe ato kapitale nuk janë realizuar në krahasim me planin vjetor. Në tërësi, Shërbimi Informativ Shtetëror, paraqet një realizim të buxhetit me 20.8% për periudhën tremujore të monitoruar, të shprehur në terma vjetore. 

2. Performanca dhe statusi i produkteve kryesore 
Në programin e vetëm buxhetor ”Veprimtaria Informative Shtetërore”, janë parashikuar gjithsej 13 produkte, të cilët, në raport me planin e periudhës tre mujore, paraqesin një performancë relativisht të mirë, pavarësisht se një pjesë e tyre janë ende në fazën e prokurimit. 
Artikulli “Paga dhe Sigurime” për SHISH paraqet një strukturë organike të papalotësuar mesatarisht 60 punonjës për çdo muaj, me një realizim të fondit të shpenzimeve për paga  në masën e 22.6% ndaj totalit programimit vjetor.
Artikulli “Mallra dhe Shërbime” paraqitet me një realizim faktik në shumën 66.714 mijë lekë, ose 18.2% ndaj programimit. SHISH ka financuar rregullisht çdo muaj shërbimet me të tretët sipas kushteve të paracaktuara në kontratat e lidhura(energji, ujë, telefon, shërbimet e ruajtjes dhe sigurimit të objekteve etj).
Artikulli “Transfertat tek individët dhe buxhetet familjare” për tre mujorin e parë të viti 2016 fondet e programuara për këtë artikull paraqiten në shumën 20.934 mijë lekë nga të cilat 934 mijë lekë është fondi shtesë i miratuar dhe akorduar për tu përdorur si fond i vecantë nga Ministri i Financave. Për 3 mujorin e parë të vitit 2016 ky artikull paraqitet me një realizim faktik në shumën 6.656 mijë lekë ose 31.8% të planit.
Artikulli “Investime" SHISH gjatë tre mujorit të parë ka prokuruar 2 objekte dhe është në procedurë prokurimi investimet për “Blerje paisje kripuese SINA L3 BOX”.
Gjithsesi, konstatohet se, kërkohet më shumë punë lidhur me konceptimin dhe emërtimin e produkteve, konform objektit të kompetencës së këtij institucioni. Gjithashtu shprehemi që është bërë një përpjekje e konsiderueshme në argumentimin e mosrealizimeve në disa produkte apo projekte të SHISH-it.

3. Krahasimi i të dhënave faktike, të raportit të SHISH me të dhënat e Thesarit, për të njëjtën periudhë raportuese.
                              
Në tabelën e mëposhtme paraqiten të dhënat faktike të raportit të hartuar nga Shërbimi Informativ Shtetëror, të krahasuara me të dhënt e nxjerra nga sistemi i thesarit i Ministrisë së Financave. 

	Tabela 1: Krahasimi të dhënave mes SHISH dhe Ministrisë se Financave	Në mijë lekë
	Programet
	Shpenzime korente
	Shpenzime kapitale
	Totali i shpenzimeve

	
	SHISH
	MF
	Dif
	SHISH
	MF
	Dif
	SHISH
	MF
	Dif

	Veprimtaria Informative Shtetërore
	301.420
	301.420
	0
	0
	0
	0
	301.420
	301.420
	0


Burimi: Ministria e Financave, SHISH (2016)

Ashtu sikurse paraqitur në tabelën e mësiperme, të dhënat e përdorura nga SHISH për përgatitjen e raportit të monitorimit të shpenzimeve për tremujorin e parë të vitit 2016, përputhen plotësisht me të dhënat e nxjerra nga sistemi i thesarit.

4. Komente të tjera
· Kërkohen më shumë përpjekje lidhur me konceptimin dhe emërtimin e produkteve, konform objektit të kompetencës së këtij institucioni. 
· Gjithashtu është e nevojshme të paraqitet një argumnetim më i thelluar i problematikave buxhetore që Shërbimi Informativ Shtetror ka patur gjatë procesit të zbatimit të buxhetit vjetor.

· SHISH nuk ka publikuar në faqen zyrtare të internetit, raportin e monitorimit të buxhetit për tremujorin e parë të vitit 2016. 
